கேள்வி: த. மாதவ ராவ் - ஆரம்பகால வாழ்க்கை மற்றும் தொழில் பற்றி நீங்கள் என்ன அறிந்துள்ளீர்கள்?
பதில்: மாதவ ராவ் 1828 நவம்பர் 20 ஆம் தேதி ஒரு முக்கிய தஞ்சாவூர் மராத்தியர் தேசஸ்த் பிராமணர் குடும்பத்தில் பிறந்தார்.https://books.google.com/books?redir_esc=y&id=WxPmlV2KMu4C&focus=searchwithinvolume&q=brahmin A National Biography for India, Volume 1 By Jyotis Chandra Das Gupta, Page 64 இவரின் தந்தையின் தாத்தா கோபால் பந்த் மற்றும் அவரது மகன் குண்டோ பந்த் ஆகியோர் பிரிட்டிசாரின் கீழ் பல்வேறு இந்திய இளவரசர்களின் நம்பிக்கை மற்றும் அதிகாரத்தையும் கொண்டிருந்தனர். இவரின் தந்தைவழி மாமா இராய் இராய இராய் வெங்கட ராவ் திருவிதாங்கூர் முன்னாள் திவான் (பிரதம அமைச்சர்) ஆவார். பின்னர் இவரின் தந்தை இரங்கா ராவ் கூட சிறுது காலம் திருவிதாங்கூரின் திவானாக இருந்தார். மாதவ ராவிற்கு இரண்டு மூத்த சகோதரர்கள் இருந்தனர். மாதவ ராவ் தனது ஆரம்ப வாழ்க்கையை சென்னையில் கழித்தார். அங்கு இவர் அரசு உயர்நிலைப் பள்ளியில் (பின்னர் மாநிலக் கல்லூரி, சென்னை ) படித்தார் ஒரு மாணவராக, மாதவ ராவ் கணிதத்திலும் அறிவியலிலும் விடாமுயற்சியும் கவனமும் வலிமையும் கொண்டிருந்தார். 1846 ஆம் ஆண்டில், இவர் தனது பேராசிரியர் பட்டத்தை உயர் கௌரவங்களுடன் பெற்றார். பின்னர், இவர் உயர்நிலைப் பள்ளியில் கணிதம் மற்றும் இயற்பியல் ஆசிரியராக நியமிக்கப்பட்டார். இருப்பினும், மாதவ ராவ் ஆளுநரின் அலுவலகத்தில் கணக்காளர் பணியில் சேருவதற்காக ஆசிரியர் பணியிலிருந்து வெளியேறினார். 1848 ஆம் ஆண்டில், இவர் திருவிதாங்கூர் இளவரசர்களுக்கு ஆசிரியராக நியமிக்கப்பட்டார். மாதவ ராவ் திருவிதாங்கூர் இளவரசர்களுக்கு ஆசிரியராக நான்கு ஆண்டுகள் பணியாற்றினார். இவரது திறமையால் ஈர்க்கப்பட்டு இவருக்கு திருவிதாங்கூர் வருவாய்த் துறையில் ஒரு பதவி வழங்கப்பட்டது. குறுகிய காலத்தில், மாதவ ராவ் தெற்கு பிரிவின் திவான் பேசுகராக உயர்ந்தார். இந்த காலத்தில், திருவிதாங்கூர் கடுமையான நிதி நெருக்கடியை எதிர்கொண்டது. மேலும் கருவூலம் காலியாக இருந்தது. சென்னை அரசு மானியம் செலுத்தவில்லை. தனது பிரபலமற்ற அவகாசியிலிக் கொள்கை அறிவித்த சிறிது காலத்திலேயே, டல்ஹவுசி பிரபு திருவிதாங்கூரையும் இணைக்க எதிர்பார்த்திருந்தார். இந்த நேரத்தில், திருவிதாங்கூர் ராஜா உத்திரம் திருநாள் மார்த்தாண்ட வர்மா மாதவா ராவை பிரிட்டிசு அரசாங்கத்துடன் ஒரு ஒப்பந்தத்தை மேற்கொண்டார். இதன் விளைவாக, திருவாங்கூரின் அடுத்த திவானாக மாதவ ராவ் நியமிக்கப்பட்டார்.